Vīnogas, ko izmanto, lai ražotu ar kontrolēto cilmes vietas nosaukumu “Soave” apzīmēto vīnu, audzē apgabalā, kas pilnībā vai daļēji aptver šādu pašvaldību teritoriju: Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, San Bonifacio, Cazzano di Tramigna, Colognola ai Colli, Caldiero, Illasi un Lavagno Veronas provincē.

Šā apgabala robežas ir noteiktas, kā izklāstīts tālāk.

Robeža sākas rietumu pusē no San Martino Buon Albergo ciemata un virzās uz dienvidiem pa valsts nozīmes ceļu Nr. 11 līdz San Pietro. Tad tā nogriežas uz dienvidiem uz ceļa, kas ved uz Caldiero, un no turienes pa Rocca un Gazzo pakalnu malu turpinās vairāk nekā 40 m augstumā, līdz atgriežas uz valsts nozīmes ceļa Nr. 11 un turpinās pa pašvaldības nozīmes autoceļu, kas pa pārvadu šķērso Milānas–Venēcijas dzelzceļu. No šīs vietas robeža sakrīt ar valsts nozīmes ceļu Nr. 11 un virzās pa to līdz tiltam, kas šķērso Alpone upi un atrodas netālu no San Bonifacio cukurfabrikas, no kurienes tā turpinās pa ceļu, kas ved cauri San Lorenzo, līdz krustojumam ar Serenissima autoceļu, kurš savukārt iezīmē apgabala robežu San Bonifacio pašvaldības teritorijā līdz robežai ar Vičencas (Vicenza) provinci. Robežlīnija sakrīt ar pašvaldību Monteforte, Roncà un San Giovanni Ilarione teritorijas robežu ar Vičencas provinci līdz ceļam, kas šķērso provinces robežu, uz dienvidiem no Monte Madarosa; pēc tam tā turpinās pa šo ceļu San Giovanni Ilarione virzienā gar Deruti, Lovati, Paludi un Rossetti līdz iepriekš minētajai apdzīvotajai vietai; no turienes tā virzās pa ceļu caur Cereghi, Fornace un Tessari 250 m augstumā, stiepjas gar Vaio Muni līdz Soejo un tad turpinās līdz vietai, kurā satiekas pašvaldību Tregnago, San Giovanni Ilarione un Cazzano robežas. No šīs vietas robežlīnija virzās pa pašvaldības Cazzano robežu līdz Soraighe; no turienes tā virzās pa ceļu, kas stiepjas zem M. Bastia nogāzēm, vispirms virzienā uz ziemeļiem, bet pēc tam uz austrumiem zem C. Andreani. No šīs vietas tā virzās pa ceļu caur Montecchia di Crosara un nonāk pie Albo upes. Pēc nonākšanas uz ceļa no Tolotti tā pagriežas uz dienvidiem, šķērso 300 m augstumu zem C. Brustoloni un nonāk uz ceļa, kas ved uz Dami, šķērsojot 326 m augstumu; no šīs vietas, kur Soave, Cazzano un Montecchia robežas satiekas 418 m augstumā, tā virzās pa Cazzano un Montecchia robežu virzienā uz ziemeļiem, līdz pēc 100 metriem krustojas ar ceļu, pa kuru turpina virzīties uz rietumiem līdz C. Fontana Fora. Pēc tam tā pa šo ceļu virzās uz dienvidiem līdz Pissolo di Sopra un tad pa ceļu caur Faella, pēc tam pagriežas uz austrumiem un nonāk Pissolo di Sotto. Tad tā virzās pa ceļu uz dienvidiem līdz Pissolo di Sopra un turpinās Pissolo di Sotto virzienā līdz apdzīvotās vietas beigām. Tā turpinās caur Chiavica un pēc tam virzās pa ceļu, kas ved no Cazzano uz Canova. Tā nonāk apdzīvotajā vietā Canova un uzreiz pēc tās turpinās uz rietumiem no 84 m augstuma līdz 73 m augstumam aiz il Pissolo un nonāk Cantina Sociale (sīkāk skatīt A1*). No turienes tā pa Via Monti virzās līdz Cazzano.

Cazzano centrā (100 m augstumā) tā uz ceļa pagriežas uz rietumiem un turpinās līdz T. Tramigna, un pēc tam virzās uz dienvidiem līdz tiltam uz ceļa, kas ved uz Illasi. Tā virzās pa šo ceļu uz rietumiem līdz S. Colombano krustojumam un pēc tam pa ceļu līdz kapelai (135 m augstumā). Tā turpinās uz dienvidiem (sīkāk skatīt A2*) līdz Grisi, un pēc tam uz austrumiem-dienvidaustrumiem, šķērso Case Val dell’Oco un turpinās līdz Cereolo di Sopra. Tā virzās pa ceļu, kas ved uz Cereolo di Sotto, un pēc tam pa ceļu uz rietumiem un ceļu, pa kuru dienvidrietumu virzienā nonāk Bocca Scaluce, un vispirms virzās pa ceļu uz ziemeļiem, bet pēc tam pa ceļu, kas aiz Pistoza sasniedz ceļu uz Illasi. Nelielu posmu (aptuveni 100 metrus) tā virzās pa to uz rietumiem, bet pēc tam turpinās pa ceļu gar C. Troni uz ziemeļiem, un tad, joprojām virzoties uz rietumiem, sasniedz ceļu, kurš nonāk uz ceļa, kas ved uz Illasi. Aptuveni 250 metrus tā virzās pa šo ceļu uz dienvidiem un tad uz rietumiem pa ceļu uz Mormontea dienvidiem, līdz nonāk netālu no 16. km atzīmes uz ceļa, kas ved uz Illasi. Pa šo ceļu tā virzās uz dienvidrietumiem un īsu attālumu turpinās pa Illasi upi. Tā šķērso upi, turpinās caur Valnogara un tad pa Via Montecurto vispirms uz rietumiem līdz krustojumam ar Via Cara, bet pēc tam, virzoties pa iedomātu līniju uz rietumiem-dienvidrietumiem (sīkāk skatīt A3*), pie Montecurto di Sopra krustojas ar Illasi pašvaldības robežu. Tad tā pa šo robežu virzās uz ziemeļiem, līdz gandrīz 92 m augstumā nonāk uz ceļa, kas ved uz Lione. Pa šo ceļu tā virzās uz ziemeļiem, šķērso Lione, ved garām C. Spiazzi un pie Leon S. Marco turpinās pa ceļu, kas ziemeļaustrumu virzienā sasniedz C. Santi 135 m augstumā. No turienes tā virzās pa ceļu līdz Fratta aptuveni 300 metrus uz rietumiem, tad uz ziemeļiem, ved caur Fratta un uz rietumiem līdz Mezzane di Sotto. Pēc tam tā virzās uz dienvidiem pa ceļu gar Casoni, Turano, Val di Mezzo, turpinās aiz Boschetto un pie Villa Alberti sasniedz 73 m augstumu. Tad tā virzās pa ceļu uz dienvidrietumiem līdz Barco di Sopra un pēc tam turpinās vispirms uz rietumiem un pēc tam uz ziemeļrietumiem, līdz krustojas ar ceļu, kas ved uz S. Briccio. Tā virzās pa to uz ziemeļaustrumiem līdz Casetta un pēc tam pa ceļu uz rietumiem līdz ceļam, kas ved nedaudz uz dienvidiem no S. Rocco, Ca’ Brusà, un tad uz dienvidiem pa ceļu, kurš pēc l’Arcandole šķērsošanas nonāk San Martino Buon Albergo, no kurienes šī robežlīnija sākās.